আব্দুল হাকিম সরকার (৪ অক্টোবর ১৯৪৭ -  ১১ মে, ২০২৫) একজন বাংলাদেশী লেখক, শিক্ষাবিদ এবং অধ্যাপক। তিনি বাংলাদেশ ইসলামী বিশ্ববিদ্যালয়ের ১১তম উপাচার্য ছিলেন। তিনি দীর্ঘদিন ঢাকা বিশ্ববিদ্যালয়ের সমাজকল্যাণ ও গবেষণা প্রতিষ্ঠানের অধ্যাপক ছিলেন। তিনি ২০১৪ সালে সৌদি আরবের বাদশাহের রাজকীয় আমন্ত্রণে হজ্বে গিয়েছিলেন।   প্রারম্ভিক জীবন  আব্দুল হাকিম সরকার ১৯৪৭ সালের ৪ অক্টোবর ময়মনসিংহ জেলার হালুয়াঘাট উপজেলার শাকুয়াই ইউনিয়নের জৈনাটি গ্রামে জন্মগ্রহণ করেন। তার পিতার নাম আবেদ হোসেন সরকার এবং মাতার নাম মোছা. আছরেরন্নেছা। তিনি ১৯৬৩ সালে শাকুয়াই বহুমুখী উচ্চ বিদ্যালয় থেকে এসএসসি, ১৯৬৫ সালে আনন্দমোহন কলেজ থেকে এইচএসসি পাশ করেন। এরপরে ঢাকা বিশ্ববিদ্যালয়ের সমাজ কল্যাণ বিভাগ ভর্তি হোন। তিনি ঢাকা বিশ্ববিদ্যালয়ের সমাজ কল্যাণ বিভাগ থেকে প্রথম শ্রেণীতে ১৯৬৮ সালে স্নাতক ও ১৯৬৯ সালে স্নাতকোত্তর ডিগ্রি সম্পন্ন করেন। এরপর ১৯৮৮ সালে সমাজবিজ্ঞান অনুষদের অধীনে পিএইচডি ডিগ্রি অর্জন করেন।   কর্মজীবন  পড়াশোনা শেষ করে তিনি ঢাকা বিশ্ববিদ্যালয়ে প্রভাষক পদে যোগদান করেন। এরপরে পদোন্নতি পেয়ে তিনি ঢাকা বিশ্ববিদ্যালয়ের অধ্যাপক পদে অধিষ্ঠিত হোন। এরপরে তিনি ১৯৬৯ সালে ঢাকা বিশ্ববিদ্যালয়ের সমাজ কল্যাণ ও গবেষণা ইনস্টিটিউটে শিক্ষক হিসেবে যোগদান করেন। এই গবেষণা ইনস্টিটিউটে তিনি ৩০ জুন ১৯৯৮ থেকে ২৯ জুন ২০০১ পর্যন্ত পরিচালক হিসাবে দায়িত্ব পালন করেন এবং এই ইনস্টিটিউটে ২০০৭ ও ২০০৮ সালে ডিরেক্টর ইনচার্জ হিসাবে দায়িত্ব পালন করেন।   উপাচার্য পদে নিয়োগ  আবদুল হাকিম সরকার ইসলামী বিশ্ববিদ্যালয়ের ১১তম উপাচার্য হিসেবে নিয়োগ পান। সাড়ে তিন মাস আগে বিশ্ববিদ্যালয়ে যে অচলাবস্থা শুরু হয়েছিল, তা দূর করতেই এ নিয়োগ দেওয়া হয়। তার মেয়াদকালে নানা দুর্নীতির অভিযোগ উঠে, বিশ্ববিদ্যালয় মঞ্জুরি কমিশন থেকে কয়েক দফা দুর্নীতির বিষয়ে তদন্ত করা হয়। অবশেষে ২০১৬ সালের ৩০ জুন, এই বিশ্ববিদ্যালয়ের আচার্য রাষ্ট্রপতি আবদুল হামিদ তাকে অপসারণ করেন। তবে ইসলামী বিশ্ববিদ্যালয়ের শিক্ষক সমিতির (আইইউটিএ) সূত্র জানায়, ভিসি তার মেয়াদে নানা অনিয়ম ও দুর্নীতির সঙ্গে জড়িত ছিলেন।  তিনি ৩১ মার্চ ২০১৬ সালে বিশ্ববিদ্যালয়ের তৎকালীন রবীন্দ্র-নজরুর ভবনের ভিত্তি-প্রস্তর উদ্বোধন করেন। তিনি ইসলামী বিশ্ববিদ্যালয়ের ২২১ থেকে ২৩০ পর্যন্ত ১০ টি সিন্ডিকেট মিটিং এর সভাপতি ছিলেন।   অবদান ও রচনাবলী  তিনি দেশ-বিদেশের ৯টি সিভিল সোসাইটির সক্রিয় সদস্য ছিলেন। তার লেখা ২৪টি গবেষণামূলক প্রবন্ধ দেশি-বিদেশি জার্নালে প্রকাশিত হয়েছে। তিনি ১০টি রেফারেন্স বইয়ের লেখক এবং চারবার ‘জার্নাল অব সোশ্যাল ডেভেলপমেন্ট গবেষণাপত্রের সম্পাদক ছিলেন। তিনি বাংলাদেশ কাউন্সিল ফর সোশ্যাল ওয়ার্ক এডুকেশনের প্রতিষ্ঠাতা সভাপতি, বি.সি.এস.ডব্লিউ.ই এর প্রধান উপদেষ্টা, সেন্ট্রাল উইমেন্স ইউনিভার্সিটির সিন্ডিকেট সদস্য দায়িত্ব পালন করেছেন। এছাড়াও ময়মনসিংহ কমিউনিটি বেজড মেডিকেল কলেজ ও হাসপাতালের বোর্ড অব গভর্নরস সদস্য হিসাবেও দায়িত্বে ছিলেন। বিভিন্ন সময়ে তিনি আন্তর্জাতিক ১৬টি সংস্থার সঙ্গে মানবিক ও একাডেমিক কাজ করেছেন।  আব্দুল হাকিম সরকার একজন সমাজবিজ্ঞানী ছিলেন। তিনি সমাজ পরিচালনার উপর একাধিক গবেষণামূলক বই রচনা করেছেন, তার সর্বমোট বইয়ের সংখ্যা ৬টি।  সাক্ষাৎকার সম্বন্ধে বিল্ডিং সমাধান (১৯৯৪)  সামাজিক গ্রুপ ওয়ার্ক: পদ্ধতি ও প্র্যাকটিস (১৯৯৭)  সমাজকল্যাণ প্রশাসন (২০০৩)  সামাজিক গবেষণা পদ্ধতি ও পরিসংখ্যান (২০০৪)  সমাজকর্ম শিক্ষা হ্যান্ডবুক (২০০৬)  সমাজকর্ম প্রাকটিস পদ্ধতি ও প্রবণতা (২০০৮)  মৃত্যু তিনি ২০২৫ সালের ১১ মে ঢাকার সেক্টর-১৪-এর নিজ বাসভবনে বার্ধক্যজনিত জটিলতার কারণে মৃত্যুবরণ করেন, মৃত্যুকালে তার বয়স হয়েছিল ৭৫ বছর। তাকে ঢাকায় আজিমপুর গোরস্থানে দাফন করা হয়েছে। ব্যক্তিগত জীবনে তিনি দুই সন্তানের জনক ছিলেন। উপাচার্যের মৃত্যুতে তৎকালীন উপাচার্য নকীব মোহাম্মদ নসরুল্লাহ, উপ-উপাচার্য অধ্যাপক ড. এম এয়াকুব আলী ও কোষাধ্যক্ষ অধ্যাপক ড. মোহাম্মদ জাহাঙ্গীর আলম গভির শোক প্রকাশ করেন।   তথ্যসূত্র   বিষয়শ্রেণী:২০২৫-এ মৃত্যু বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশী পুরুষ লেখক বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:ইসলামী বিশ্ববিদ্যালয়, বাংলাদেশের উপাচার্য বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী বিষয়শ্রেণী:আজিমপুর গোরস্থানে সমাধিস্থ বিষয়শ্রেণী:ময়মনসিংহ জেলার ব্যক্তি বিষয়শ্রেণী:হালুয়াঘাট উপজেলা বিষয়শ্রেণী:১৯৪৭-এ জন্ম